

DOKUMENT JE ELEKTRONSKO PODPISAN!

Podpisnik: Tanja Pucelj Vidović Izdajatelj certifikata: SI-PASS-CA

Številka certifikata: 00D6034AF700000000575 Potek veljavnosti: 05. 09. 2028

Čas podpisa: 18. 11. 2024 13:25

Št. dokumenta: 35409-50/2024-2570-15



DOKUMENT JE ELEKTRONSKO PODPISAN!

Podpisnik: Ljubiša Stanojević Izdajatelj certifikata: SI-PASS-CA

Številka certifikata: 00F15538D900000000575 Potek veljavnosti: 04. 12. 2028

Čas podpisa: 15. 11. 2024 13:15

Št. dokumenta: 35409-50/2024-2570-15

Številka: 35409-50/2024-2570-15

Datum: 15. 11. 2024

Ministrstvo za okolje, podnebje in energijo izdaja na podlagi 38.b člena Zakona o državni upravi (Uradni list RS, št. 113/05 – uradno prečiščeno besedilo, 89//07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22

in 18/23), petega odstavka 128. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE in 95/23 – ZIUOPZP), v povezavi s 101a. členom Zakona o ohranjanju narave (Uradni list RS, št. 96/04-ZON-UPB2, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 – ZZNŠPP in 18/23 – ZDU-1O), na vlogo

Mestne občine Velenje, Titov trg 1, 3320 Velenje, ki jo po pooblastilu župana Mestne občine Velenje zastopa Razvojni center PLANIRANJE d.o.o. Celje, Ulica XIV. divizije 14, 3000 Celje, o obveznosti izvedbe celovite presoje vplivov na okolje za Spremembe in dopolnitve občinskega podrobnega prostorskega načrta za Občinski podrobni prostorski načrt za območje VE1-120 in VE 1-122 – Del v Velenju (ZELENICA POŠTA – PAKA), naslednje

# M N E N J E

1. V postopku priprave Občinskega podrobnega prostorskega načrta za območje VE1-120 in VE 1-122 – Del v Velenju (ZELENICA POŠTA – PAKA), je treba izvesti postopek celovite presoje vplivov na okolje.
2. V postopku priprave Občinskega podrobnega prostorskega načrta za območje VE1-120 in VE 1-122 – Del v Velenju (ZELENICA POŠTA – PAKA) ni treba izvesti presoje sprejemljivosti vplivov izvedbe plana v naravo na varovana območja.
3. V tem postopku ni bilo stroškov.

# O b r a z l o ž i t e v :

I.

Mestna občina Velenje, Titov trg 1, 3320 Velenje (v nadaljnjem besedilu: pripravljavec plana), ki jo po pooblastilu župana št. 3503-0010/2021 z dne 20.02.2023 zastopa družba Razvojni center PLANIRANJE d.o.o. Celje, Ulica XIV. divizije 14, 3000 Celje, je dne 29.03.2024 z vlogo zaprosila Ministrstvo za okolje, podnebje in energijo, Direktorat za okolje, Sektor za okoljske presoje (v nadaljnjem besedilu: ministrstvo) za mnenje o obveznosti izvedbe celovite presoje vplivov na okolje v postopku priprave in sprejemanja Občinskega podrobnega prostorskega načrta za območje VE1-120 in VE 1-122 – Del v Velenju (ZELENICA POŠTA – PAKA) (v nadaljnjem besedilu: plan), na podlagi določil četrtega odstavka 128. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE in 95/23 – ZIUOPZP; v

nadaljnjem besedilu: ZUreP-3). K vlogi je bilo priloženo pooblastilo za zastopanje, mnenje Zavoda

RS za varstvo narave, OE Celje, št. 3563-0078/2022-7 z dne 2.03.2023, o verjetnosti pomembnejših vplivov izvedbe plana in obveznosti izvedbe presoje sprejemljivosti plana na varovana območja, ter navedena spletna povezava: [https://www.velenje.si/za-obcane/urejanje-](https://www.velenje.si/za-obcane/urejanje-prostora/prostorski-akti-v-pripravi/) [prostora/prostorski-akti-v-pripravi/](https://www.velenje.si/za-obcane/urejanje-prostora/prostorski-akti-v-pripravi/), na kateri so objavljene strokovne podlage - izhodišča za pripravo plana (izdelovalec: Razvojni center PLANIRANJE d.o.o., Celje, št. projekta: 35/22, datum: junij 2022).

II.

Občina v postopku priprave občinskega prostorskega podrobnega načrta (v nadaljnjem besedilu: OPPN) v skladu z določili četrtega odstavka 128. člena ZUreP-3 prosi ministrstvo, pristojno za celovito presojo vplivov na okolje, za mnenje o obveznosti izvedbe celovite presoje vplivov na okolje (v nadaljnjem besedilu: CPVO), če presodi, da se z OPPN načrtujejo prostorske ureditve, ki niso bile celovito presojane že pri pripravi občinskega prostorskega načrta in gre za take ureditve, ki bi bile poseg v okolje, za katerega je treba izvesti presojo vplivov na okolje, v skladu s predpisi, ki urejajo varstvo okolja, ali za ureditve, za katere je zahtevana presoja sprejemljivosti na varovana območja, ali za ureditve, ki bi lahko pomembneje vplivale na okolje. V skladu z določili drugega odstavka 128. člena ZUreP-3, Občina vedno pridobi mnenje zavoda, pristojnega za ohranjanje narave, o verjetno pomembnih vplivih na varovana območja in o obveznosti izvedbe presoje sprejemljivosti na varovana območja. Peti odstavek 128. člena ZUreP-3 določa, da ministrstvo, pristojno za CPVO, v 30 dneh po prejetju zaprosila, obvesti občino o obveznosti izvedbe CPVO.

Na podlagi določil četrtega odstavka 19. člena ZUreP-3 se CPVO izvede v skladu s predpisi, ki urejajo varstvo okolja, če ZUreP-3 ne določa drugače. Presoja sprejemljivosti na varovana območja se v okviru celovite presoje vplivov na okolje izvede v skladu s predpisi, ki urejajo ohranjanje narave in varstvo okolja. Odločanje o obveznosti izvedbe CPVO in izvedba postopka CPVO sta v skladu z določili petega odstavka 19. člena ZUreP-3, nesamostojna dela postopka priprave prostorskega izvedbenega akta.

V skladu z določili 77. člena Zakona o varstvu okolja (Uradni list RS, št. [44/22,](https://www.uradni-list.si/glasilo-uradni-list-rs/vsebina/2022-01-0873) [18/23](https://www.uradni-list.si/glasilo-uradni-list-rs/vsebina/2023-01-0348) – ZDU- 1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE in [23/24;](https://www.uradni-list.si/glasilo-uradni-list-rs/vsebina/2024-01-0693) v nadaljnjem besedilu: ZVO-2) je treba v postopku priprave plana, programa, načrta ali drugega splošnega akta, katerega izvedba lahko pomembno vpliva na okolje, izvesti CPVO, s katero se ugotovijo in ocenijo vplivi na okolje in vključenost zahtev varstva okolja, ohranjanja narave, varstva človekovega zdravja in kulturne dediščine v plan ter pridobiti potrdilo ministrstva o sprejemljivosti njegove izvedbe na okolje. Drugi odstavek 77. člena ZVO-2 določa, da se za plan izvede CPVO, če se s planom določa ali načrtuje poseg v okolje, za katerega je treba izvesti presojo vplivov na okolje skladno z določbami 89. člena ZVO-2, ali če je zanj zahtevana presoja sprejemljivosti po predpisih o ohranjanju narave. Vlada RS v skladu s četrtim odstavkom 89. člena ZVO-2 predpiše vrste posegov, za katere je treba izvesti presojo vplivov na okolje, na podlagi njihovih značilnosti, lokacije in možnih vplivov na okolje. Obveznost te presoje se ugotavlja na podlagi Uredbe o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17, 105/20 in 44/22; v nadaljnjem besedilu: Uredba o PVO).

V skladu z določili četrtega odstavka 77. člena ZVO-2 se, ne glede na določbe prejšnjih odstavkov tega člena, CPVO ne izvede za plan, izdelan na podlagi plana, za katerega je bila že izvedena celovita presoja vplivov na okolje, če za planirane posege niso določeni novi ali podrobnejši izvedbeni pogoji, če ne vsebuje novih posegov ali ne zajema novih območij glede na plan, na podlagi katerega je pripravljen. Skladno z določili šestega odstavka 77. člena ZVO-2 se ministrstvo pred odločitvijo o tem, ali je treba za plan izvesti CPVO, predhodno posvetuje tudi z ministrstvi in organizacijami, pristojnimi za področja, na katera bi plan lahko pomembno vplival.

Na podlagi določil 101. člena ZON se CPVO izvede za plane, ki bi lahko pomembno vplivali na zavarovano območje, posebno varstveno območje ali potencialno posebno ohranitveno območje sami po sebi ali v povezavi z drugimi plani.

III.

Ministrstvo je v postopku, v skladu z 2. členom Uredbe o merilih za ocenjevanje verjetnosti pomembnejših vplivov izvedbe plana, programa, načrta ali drugega splošnega akta in njegovih sprememb na okolje v postopku celovite presoje vplivov na okolje (Uradni list RS, št. 9/09 in 44/22 – ZVO-2; v nadaljnjem besedilu: Uredba o merilih), ocenjevalo verjetnosti pomembnejših vplivov plana in ugotavljalo, ali se s predmetnim planom določa ali načrtuje poseg v okolje, za katerega je treba izvesti presojo vplivov na okolje skladno z določbami 89. člena ZVO-2 in Uredbe o PVO.

Na podlagi preučitve strokovnih podlag za pripravo plana, ki jih je izdelal Razvojni center PLANIRANJE d.o.o., Celje (št. projekta: 35/22, datum: junij 2022), je ministrstvo ugotovilo, da ureditveno območje plana s površino približno 1,87 ha obsega stavbna zemljišča parc. št. 2453/4, 2454/4, 2454/5, 2454/6, 2455/2, 2455/3, 2456/7, vse v k.o. Velenje (964). Območje plana leži v osrednjem delu mesta Velenje, na severnem delu ga zamejuje reka Paka, na zahodu Kidričeva cesta, na jugu cesta ob objektu Pošte Slovenije in na vzhodu objekti pozidave Kardeljev trg. Na območju plana, ki je v večji meri nepozidano, je izvedeno parkirišče za osebna vozila. Preko območja obravnave potekajo vodi javne komunalne infrastrukture (vodovod, kanalizacija, vodi za toplotno energijo) in komunikacijsko omrežje.

Ureditveno območje plana, ki je razdeljeno na tri gradbene parcele (v gradivu označene kot Gp- 1, Gp-2 in Gp-3), leži v dveh enotah urejanja prostora (EUP):

* VE1/120 s podrobnejšo namensko rabo CU - osrednja območja centralnih dejavnosti, kjer je predvidena umestitev štirih večnadstropnih stavb s parkirnimi mesti v kletnih etažah: S1 z etažnostjo 3K+P+10 in bruto tlorisno površino 4.560 m2, S2 z etažnostjo 3K+P+10 in bruto tlorisno površino 5.480 m2, S3 z etažnostjo 3K+P+10 in bruto tlorisno površino 5.360 m2, S4 z etažnostjo 3K+P+8 in bruto tlorisno površino 2.050 m2 in servisne stavbe S6 z etažnostjo 3K+P in bruto tlorisno površino 52 m2, ter
* delu VE1/122 z obstoječo podrobnejšo namensko rabo CD - druga območja centralnih dejavnosti, v bližini obstoječe stavbe Pošte Slovenije v EUP VE 1/123, kjer je na zemljišču parc. št. 2455/3 k.o. Velenje predvidena sprememba podrobnejše namenske rabe iz CD v CU z namenom umestitve večnadstropne stavbe S5 s parkirnimi mesti v kletnih etažah, z etažnostjo 3K+P+12 in bruto tlorisno površino 400 m2.

Na gradbeni parceli Gp-1 se umeščajo stavbe z oznakami S1, S2, S3, S4 in S6, na gradbeni parceli Gp-2 komunikacijske poti in uvozno – izvozne rampe do parkirnih mest v kletnih etažah posameznih stavb, na gradbeni parceli Gp-3 pa stavba S5.

Večnadstropne stavbe z oznakami S1, S2, S3, S4 in S5 so predvidene kot večstanovanjske stavbe s parkirnimi mesti v kletnih etažah, stavba S6 pa kot servisna stavba s stopniščem in dvigalom za dostop do parkirnih mest v kletnih etažah. Za gradnjo novih objektov bo potrebno izgraditi komunalno, energetsko ter IKT infrastrukturo.

Kot izhaja iz gradiv za pripravo plana, je območje plana zasnovano kot preplet zelenih prostorov, kompaktno grajenih vertikalnih zelenih struktur, več etažnih volumnov, več nivojskih zelenih teras, usmerjenih odprtih prostorov, jasno zasnovane ulične mreže, trgov, parkov, ploščadi in mehkih zelenih otokov z obrečnim ambientom. Urbanistična rešitev sledi geometriji in konceptu vrtnega mesta, ter paviljonski postavitvi stolpičev z zelenimi strehami v pravokotni geometriji z izmikanjem vzdolž zelenega obrečnega pasu.

Ministrstvo je na podlagi pregleda strokovnega gradiva za pripravo plana ugotovilo, da se s predmetnim planom načrtuje urbanistični poseg kot sklop usklajeno načrtovanih večstanovanjskih stavb s parkirnimi mesti v kletnih etažah, pripadajočimi površinami, ter prometno, komunalno in infrastrukturno ureditvijo. Posamezne večnadstropne stavbe na območju plana, kot posegi v okolje, ne presegajo vrednosti pragu iz poglavja G Urbanizem in gradbeništvo, podpoglavja G.II Graditev objektov Priloge 1 k Uredbi o PVO, na podlagi katerega je obvezna presoja vplivov na okolje, vendar obravnavani plan, kot urbanistična celota, sestavljena iz petih, med seboj funkcionalno in ekonomsko povezanih posegov v okolje, ki skupaj z obstoječimi posegi v okolje (kot so objekti pozidave Kardeljev trg na vzhodni strani ureditvenega območja plana, stolpnice ob Kidričevi, stanovanjski blok Šaleška ter stanovanjski bloki ob Cankarjevi na zahodu, stavba Pošte Slovenije in trgovska stavba Spar na južni strani ureditvenega območja plana) ali s posegi, ki so načrtovani ali se izvajajo na podlagi drugih planov, ima lastnosti kumulativnega posega po določilih druge točke 1.a člena Uredbe o PVO, za katerega se po drugem odstavku 3.a člena Uredbe o PVO izvede presoja vplivov na okolje.

V skladu z določili druge točke 1.a člena Uredbe o PVO, kumulativni poseg v okolje je sestavljen iz dveh ali več posegov v okolje iste vrste, ki so med seboj funkcionalno in ekonomsko povezani. Posegi v okolje so funkcionalno povezani, če se meje posegov v okolje dotikajo, prekrivajo ali so v neposredni bližini, zlasti če so del iste industrijske, obrtne, trgovske, poslovne cone, logističnega centra ali drugega zaokroženega urbanističnega projekta ali če eden od posegov v okolje omogoča dejavnost, ki je vzrok ali pogoj oziroma podpora izvedbi ali obratovanju drugega posega v okolje, ali so posegi v okolje povezani s skupnimi tehnološkimi procesi. Posegi v okolje so ekonomsko povezani, če je njihov nosilec ista oseba ali več oseb, ki so medsebojno povezane kot povezane družbe v skladu s predpisi, ki urejajo gospodarske družbe.

Skladno z določili drugega odstavka 3.a člena Uredbe o PVO, presoja vplivov na okolje se izvede za poseg v okolje iz prvega odstavka 2. člena Uredbe, ki sam po sebi ne dosega višine pragu, ki je za to vrsto posega določen v Prilogi 1 te Uredbe, če skupaj z drugimi že izvedenimi ali nameravanimi posegi v okolje, za katere presoja vplivov na okolje še ni bila izvedena, tvori kumulativni poseg, ki ustreza posegu v okolje iz prvega odstavka 2. člena te Uredbe.

Ministrstvo je v postopku ugotovilo, da se s predmetnim planom načrtuje kumulativni poseg v okolje, sestavljen iz petih posegov v okolje iste vrste, ki so med seboj funkcionalno in ekonomsko povezani in so del zaokroženega urbanističnega projekta, za katerega je treba izvesti presojo vplivov na okolje skladno z določbami 89. člena ZVO-2 in drugega odstavka 3.a člena Uredbe o PVO, ter je podan razlog za uvedbo postopka CPVO.

IV.

Ministrstvo je v skladu s 3. členom Uredbe o merilih, v postopku ocenjevanja verjetnosti pomembnejših vplivov plana in ugotavljanja razlogov za uvedbo postopka celovite presoje vplivov na okolje, izvedlo posvetovanje z ministrstvi in organizacijami, ki sodelujejo v postopku CPVO, s preučitvijo naslednjih mnenj, pridobljenih v postopku:

* Zavoda RS za varstvo narave, OE Celje, št. 3563-0078/2022-7 z dne 2.03.2023,
* Ministrstva za naravne vire in prostor, Direkcije RS za vode, Sektorja območja Savinje, št. 35021-9/2024-2 z dne 8.07.2024,
* Ministrstva za kulturo, Direktorata za kulturno dediščino, št. 35012-43/2024-3340-5 z dne 25.04.2024,
* Ministrstva za zdravje, Direktorata za javno zdravje, št. 354-50/2024-8 z dne 11.11.2024 in Nacionalnega inštituta za javno zdravje, št. 354-51/2024-4 (256) z dne 7. 11. 2024,
* Ministrstva za kmetijstvo, gozdarstvo in prehrano, z vidika gozdarstva in lovstva, št. 3401- 49/2006/92 z dne 30.05.2024,
* Ministrstva za kmetijstvo, gozdarstvo in prehrano, Direktorata za kmetijstvo, št. 3504- 26/2024/2 z dne 19.04.2024 ter
* Zavoda za gozdove Slovenije, OE Nazarje, št. 350-7/2024-2 z dne 14.09.2024.

Zavod RS za varstvo narave, OE Celje je v mnenju št. 3563-0078/2022-7 z dne 2.03.2023 navedel, da območje plana in njegovega daljinskega vpliva leži izven posebnega varstvenega območja (Natura 2000) in zavarovanega območja, zato ocenjuje, da presoje sprejemljivosti vplivov izvedbe plana v naravo na varovana območja ni treba izvesti. Ministrstvo po preučitvi mnenja mnenjedajalca s področja varstva narave, v povezavi s pregledom vsebine strokovnih gradiv za pripravo plana soglaša z oceno, da presoje sprejemljivosti vplivov izvedbe plana v naravo na varovana območja ni treba izvesti.

Ministrstvo za naravne vire in prostor, Direkcija RS za vode, Sektor območja Savinje je v mnenju 35021-9/2024-2 z dne 8.07.2024 navedlo, da izvedba plana z vidika upravljanja z vodami verjetno ne bo pomembno vplivala na okolje. Lokacija območja plana po podatkih mnenjedajalca ni poplavno ogrožena, na območju pa tudi ni vodovarstvenih pasov virov pitne vode, zato presoja, da za obravnavani plan ni potrebno izvesti CPVO. Ministrstvo soglaša z oceno mnenjedajalca s področja upravljanja z vodami o verjetnosti pomembnejših vplivov izvedbe plana na okolje z vidika upravljanja z vodami.

Ministrstvo za kulturo, Direktorat za kulturno dediščino, je v mnenju št. 35012-43/2024-3340-5 z dne 25.04.2024, navedlo, da se na območju urejanja ter v območju vplivov novih posegov na okolje nahaja enota nepremične kulturne dediščine Velenje – Mestno jedro (EID 1- 00440). Mnenjedajalec ocenjuje, da glede na načrtovane ureditve in rešitve, prikazane v gradivu, ter varstveni režim in stanje dediščine, prisotne v območju presoje vpliva, obstaja verjetnost pomembnejših vplivov izvedbe plana na kulturno dediščino, vpisano v register nepremične kulturne dediščine, strateška presoja vplivov plana z vidika kulturne dediščine pa ni smiselna oz. potrebna, ter da se bo ustrezno varstvo zagotavljalo skozi postopek prostorskega načrtovanja. Na drugi strani je mnenjedajalec tudi navedel, da v primeru, da se s planom načrtuje poseg v okolje, za katerega je treba izvesti presojo vplivov na okolje na podlagi Uredbe o PVO, obstaja verjetnost pomembnejših vplivov izvedbe plana na arheološke ostaline in če obstoječi podatki ne omogočajo presoje vplivov, je za tak plan treba izvesti predhodne arheološke raziskave za oceno potenciala.

Na podlagi pregleda navedenega mnenja, ob upoštevanju ugotovitve, da se s predmetnim planom načrtuje kumulativni poseg v okolje, za katerega je treba izvesti presojo vplivov na okolje skladno z določbami 89. člena ZVO-2 in drugega odstavka 3.a člena Uredbe o PVO, ministrstvo se strinja s podano oceno mnenjedajalca s področja varovanja kulturne dediščine, da obstaja verjetnost pomembnejših vplivov izvedbe plana na arheološke ostaline, ter da je podan razlog za izvedbo postopka CPVO. Ministrstvo se tudi strinja z mnenjem menjedajalca s področja varstva kulturne dediščine, da se bo ustrezno varstvo zagotavljalo tudi skozi postopek prostorskega načrtovanja.

Ministrstvo za zdravje, Direktorat za javno zdravje, je v mnenju št. 354-50/2024-8 z dne 11.11.2024 navedlo, da soglaša z mnenjem, ki ga je zanj pripravil Nacionalni inštitut za javno zdravje (NIJZ), št. 354-51/2024-4 (256) z dne 7. 11. 2024. NIJZ je v navedenem mnenju podal oceno, da pričakovane spremembe posameznih sestavin okolja (kakovost zunanjega zraka, obremenjenost okolja s hrupom, nastajanje komunalnih in onesnaženih padavinskih odpadnih voda, kakovost površinskih in podzemnih voda, oskrba s pitno vodo, ravnanje z odpadki) zaradi izvedbe plana verjetno ne bodo tolikšne, da bi lahko pričakovali verjetno pomembne vplive na

zdravje in počutje ljudi. Ministrstvo soglaša z ugotovitvami mnenjedajalca s področja varstva zdravja ljudi, da vplivi izvedbe plana ne bodo bistveno vplivali na varstvo zdravja in počutja ljudi.

Ministrstvo za kmetijstvo, gozdarstvo in prehrano je v mnenju št. 3401-49/2006/92 z dne 30.05.2024 z vidika gozdarstva in lovstva navedlo, da območje plana ne posega na površine, ki so v strokovnih podlagah za gospodarjenje z gozdovi (Gozdnogospodarski načrt za gozdnogospodarsko enoto Velenje (2018-2027)) obravnavane kot gozd ali drugo gozdno zemljišče. Večji vplivi na gozd, na gospodarjenje z okoliškimi gozdovi in na življenjske razmere divjadi se z izvedbo plana ne pričakujejo, ter ocenjuje, da z vidika gozdarstva in lovstva ni treba opraviti celovite presoje vplivov na okolje. Ministrstvo po pregledu navedenega mnenja soglaša z ugotovitvami mnenjedajalca s področja gozdarstva in lovstva, da z vidika gozdarstva in lovstva za predmetni plan ni treba opraviti celovite presoje vplivov na okolje.

Ministrstvo za kmetijstvo, gozdarstvo in prehrano, Direktorat za kmetijstvo je v mnenju št. 3504- 26/2024/2 z dne 19.04.2024 navedlo, da predlagana prostorska ureditev ne posega na območje kmetijskih zemljišč, zato se do predlaganih ureditev ne opredeljuje. Ministrstvo soglaša z ugotovitvami mnenjedajalca s področja varstva kmetijskih zemljišč, da plan ne posega na kmetijska zemljišča, saj ureditveno območje predmetnega plana obsega stavbna zemljišča s podrobnejšo namensko rabo CU - osrednja območja centralnih dejavnosti in CD - druga območja centralnih dejavnosti.

Zavod za gozdove Slovenije, OE Nazarje, št. 350-7/2024-2 z dne 14.09.2024 je v mnenju navedel, da predmetna prostorska ureditev ne vpliva na gozd in gozdarstvo, zato za plan ni potrebna izvedba CPVO. Ministrstvo soglaša z ugotovitvami mnenjedajalca s področja varstva gozdov.

V.

Ministrstvo je po pregledu gradiva, na podlagi meril iz 2. člena Uredbe o merilih, ki se nanašajo na značilnosti plana, značilnosti vplivov ter pomen in ranljivost območij, ki bodo verjetno prizadeta, ter posvetovanja z ministrstvi in organizacijami, pristojnimi za področja, na katera bi plan lahko pomembno vplival, izvedenega s preučitvijo pridobljenih mnenj o verjetnih vplivih izvedbe plana na okolje na podlagi 3. člena Uredbe o merilih, ugotovilo, da:

* se s planom načrtuje urbanistični poseg s petimi večnadstropnimi ter večstanovanjskimi stavbami s parkirnimi prostori v kletnih etažah in servisno stavbo, s pripadajočimi prometnimi, zunanjimi ter infrastrukturnimi ureditvami,
* se z izvedbo plana ne bo spremenila obstoječa namenska raba prostora,
* predmetni plan ne zajema novih območij glede na hierarhično višji plan, na podlagi katerega se pripravlja,
* se s planom ne načrtuje ureditev, ki bi pomembno vplivala na zdravje in počutje ljudi,
* s planom načrtovane ureditve ne bodo vplivale na varstvo kmetijskih zemljišč in gozdov,
* izvedba plana ne bo pomembno vplivala na upravljanje z vodami, vodni režim in stanje voda,
* se s planom načrtuje kumulativni poseg v okolje, za katerega je presoja vplivov na okolje obvezna,
* glede na načrtovane ureditve, rešitve ter varstveni režim in stanje kulturne dediščine v območju presoje vpliva, obstaja verjetnost pomembnejših vplivov izvedbe plana na kulturno dediščino, vpisano v register nepremične kulturne dediščine ter verjetnost pomembnejših vplivov izvedbe plana na arheološke ostaline zaradi načrtovanja posega v okolje, za katerega je treba izvesti presojo vplivov na okolje,
* je v neposredni bližini ureditvenega območja plana več izvedenih urbanističnih posegov, zato obstaja verjetnost kumulativnih in sinergijskih vplivov načrtovanih ureditev na okolje.

Upoštevajoč merila iz 2. člena Uredbe o merilih in mnenj iz 3. člena te Uredbe je ministrstvo ocenilo, da bo plan pomembno vplival na okolje, ter odločilo, da je za plan potrebno izvesti celovito presojo vplivov na okolje, kot izhaja iz 1. točke izreka tega mnenja.

Ministrstvo je v postopku tudi ugotovilo, da na območju obravnave plana ni naravnih vrednot, zavarovanih območij ali območij pomembnih za biotsko raznovrstnost, ter da plan leži izven neposrednega in daljinskega vpliva na posebna varstvenega območja (Natura 2000) in zavarovana območja. Zato za plan ni treba izvesti presoje sprejemljivosti vplivov izvedbe plana na varovana območja po določilih 101. člena ZON, in je odločilo tako, kot izhaja iz 2. točki izreka tega mnenja.

Za izvedbo celovite presoje vplivov na okolje mora pripravljavec plana v skladu z določili 78. člena ZVO-2 zagotoviti izdelavo okoljskega poročila, v katerem se skladno z Uredbo o okoljskem poročilu in podrobnejšem postopku celovite presoje vplivov izvedbe planov na okolje Uradni list RS, št. [73/05](https://www.uradni-list.si/glasilo-uradni-list-rs/vsebina/2005-01-3253) in [44/22](https://www.uradni-list.si/glasilo-uradni-list-rs/vsebina/2022-01-0873) – ZVO-2) opredelijo, opišejo in ovrednotijo vplivi izvedbe plana na okolje in možne alternative, ob upoštevanju ciljev in geografskih značilnosti območja, na katerega se plan nanaša.

V tem postopku stroški niso nastali, zato je ministrstvo odločilo tako, kot izhaja iz 3. točke izreka tega mnenja.

Skladno z določili petega odstavka 128. člena ZUreP-3 je to mnenje zavezujoče in se skupaj s sklepom o pripravi OPPN objavi v prostorskem informacijskem sistemu.

Pripravil:

Ljubiša Stanojević

Podsekretar

dr. Tanja Pucelj Vidović

Vodja Sektorja za okoljske presoje

Vročiti (elektronsko):

* Mestna občina Velenje; [info@velenje.si](mailto:info@velenje.si)
* Razvojni center PLANIRANJE d.o.o. Celje; [info@planiranje.rc-celje.si](mailto:info@planiranje.rc-celje.si)

V vednost (elektronsko):

* Ministrstvo za kulturo, Direktorat za kulturno dediščino; [gp.mk@gov.si](mailto:gp.mk@gov.si)
* Ministrstvo za zdravje, Direktorat za javno zdravje; [gp.mz@gov.si](mailto:gp.mz@gov.si)
* Ministrstvo za kmetijstvo, gozdarstvo in prehrano, Direktorat za kmetijstvo; [gp.mkgp@gov.si](mailto:gp.mkgp@gov.si)
* Ministrstvo za kmetijstvo, gozdarstvo in prehrano, Direktorat za gozdarstvo in lovstvo; [gp.mkgp@gov.si](mailto:gp.mkgp@gov.si)
* Ministrstvo za naravne vire in prostor, Direkcija RS za vode, Sektor območja Savinje; [gp.drsv-ce@gov.si](mailto:gp.drsv-ce@gov.si)
* Zavod RS za varstvo narave, OE Celje; [info.ce@zrsvn.si](mailto:info.ce@zrsvn.si)
* Zavod za gozdove, OE Nazarje; [OENazarje@zgs.si](mailto:OENazarje@zgs.si)